Dokazi iz Kur’ana o postojanju džina i šejtana - Wikipedia

# Dokazi iz Kur’ana o postojanju džina i šejtana

### From Wikipedia

  Glavni članak: Liječenje Kur'anom

Ovaj članak je predložen za brisanje. Korisnici Wikipedije u narednom kratkom periodu mogu da iznose svoja mišljenja o ovome.

Ukoliko se ne slažete sa brisanjem ovog članka, molimo ukratko pojasnite na stranici za glasanje (detaljna razjašnjenja možete ostaviti i objasniti na stranici za razgovor). Samu ovu poruku obrišite jedino ako namerjavate da prepravite članak, ili nakon što se do odluke da se članak zadrži dođe na stranicu Wikipedia:Kandidati za brisanje.

Administratori - Ne zaboravite da provjerite da li članci vode ovdje i historiju stranice.

## [izmijeni] Uvod

(Ovaj članak je postavljen radi informativnog dodatka glavnom članku)..
Ovdje se nalaze izvodi iz samog Kur'ana (brojni hadisi, sure, ajeti) koji na svoj način dokazuju i ukazuju da sihr, šejtan, džin i sihirbazi postoje u islamu (iako se u javnosti skoro ništa ne zna o tome), koji ukazuju na to da je i to dio islama i islamskog vjerovanja.

## [izmijeni] Dokazi iz Kur’ana

Uzvišeni Allah je rekao:

"Kada ti poslasmo nekoliko džina da Kur’an slušaju, i kada dođoše da ga čuju, oni rekoše: "Pst!" A kada se njegovo učenje završi vratiše se da svoj narod opominju." (El-Ahkaf, ajet, 29)

"O skupe džinski i ljudski, zar vam iz redova vas samih poslanici nisu dolazili koji su vam ajete Moje kazivali i upozoravali vas da ćete ovaj vaš dan dočekati?" (El-En’am, ajet, 130)

"O družine džina i ljudi, ako možete da preko granica nebesa i Zemlje prodrete, prodrite, moći ćete prodrijeti jedino uz veliku moć." (Er-Rahman, 33)

"Reci: Meni je objavljeno da je nekoliko džina prisluškivalo i reklo: „Mi smo doista Kur’an, koji izaziva divljenje, slušali.“ (El-Dzinn, 1)

"I bilo je ljudi koji su pomoć od džina tražili, pa su im tako obijest povećali." (El-Dzinn, ajet, 6)

"Šejtan želi da pomoću vina i kocke unese među vas neprijateljstvo i mržnju, i da vas od sjećanja na Allaha i od namaza odvrati. Pa hoćete li se okaniti?" (El-Ma’ida, ajet, 91)

"O vjernici, ne idite šejtanovim stopama! Onoga ko bude išao šejtanovim stopama on će na razvrat i odvratna djela navoditi." (En-Nur, ajet, 21)

Dokazi iz Kur’ana su brojni. Dovoljno je znati da u Kur’anu postoji čitava sura koja govori o džinima. Rijec džin je u jednini spomenuta na dvadeset i dva mjesta u Kur’anu, a ista riječ u množini na sedam mjesta. Riječ šejtan u jednini je spomenuta na šezdeset i osam mjesta, a ista riječ u množini na sedamnaest mjesta. Kako vidimo, o džinima i šejtanima postoji veliki broj ajeta.

1. Rekao je Uzvišeni Allah: "I povode se za onim što su šejtani o Sulejmanovoj vladavini kazivali. A Sulejman nije bio nevjernik, šejtani su nevjernici, učeči ljude vradžbini i onome što je bilo nadahnuto dvojici meleka Harutu i Marutu, u Babilonu. A njih dvojica nisu nikog učili dok mu ne bi rekli: "Mi samo iskušavamo, i ti ne budi nevjernik!" I ljudi su od njih dvojice učili kako će muža od žene rastaviti, ali nisu mogli time nikome bez Allahove volje nauditi. Učili su ono što će im nauditi i od čega nikave koristi neće imati iako su znali da onaj koji tom vještinom vlada neće nikakve sreće na onom svijetu imati. A doista je jadno ono za sto su se prodali, kad bi samo znali!" (El-Bekara, ajet, 102) ?

2. ”Zar za istinu koja vam je došla kažete da je čarolija? - Reče Musa - A čarobnjaci neće nikada uspjeti.” (Junus, ajet, 77)

3. "I kad oni baciše, Musa uzviknu: „Ono što ste priredili čarolija je! Allah će je uništiti, jer Allah ne dopušta da djelo pokvarenjaka uspije. Allah će Svojom moći istinu učvrstiti, makar će to nevjernicima krivo biti.“ (Junus, ajeti, 81,82).

4. "I Musa u sebi osjeti zebnju. Ne boj se! - rekosmo Mi - Ti ćeš, doista, pobijediti! Samo baci to što ti je u desnoj ruci, progutaće ono što su oni napravili, jer je ono što su oni napravili samo varka čarobnjaka, a čarobnjak neće, ma gdje došao, uspjeti." (Ta ha, ajeti, 67-69).

5. I Mi naredismo Musau: "Baci štap svoj! - I on odjednom proguta sve čime su oni bili obmanu izveli. I tako istina na vidjelo izbi i pokaza se da je bilo lažno ono što su oni priredili. I tu oni bijahu pobijeđeni i ostadoše poniženi, a čarobnjaci se licem na tle baciše. Mi vjerujemo u Gospodara svjetova - povikaše - Gospodara Musaova i Harunova." (El-E’araf, ajeti, 117-122).

6. "Reci: „Utičem se Gospodaru svitanja, od zla onoga što On stvara, i od zla mrkle noći kada razastre tmine, i od zla onih koji u uzlove pušu, i od zla zavidljivca kad zavist ne krije.“ (Suretul-Felek)

7. "Reci: „Tražim zaštitu kod Gospodara ljudi, Vladara ljudi, Boga ljudi, od zla šejtana, napasnika, koji zle misli unosi u srca ljudi - od džina i od ljudi.“ (Suretun-Nas)

Kurtubi je rekao da riječi "od zla onih koji u uzlove pušu" aludiraju na vračare koje su puhale u uzlove od konaca dok su zapisivale.

Hafiz Ibnu Kesir rekao je da ove riječi označavaju sihirbaze/vračare.

Ibnu Dzerir Et-Taberi je rekao za gornje riječi: "To jest od zla vračara koji pušu u uzlove od konaca kad zapisuju."

Ovako kaže i El-Kasimi, kao i drugi tumači Kur’ana.

Ajeta o sihru i sihirbazima ima mnogo i dobro su poznati onima koji imalo poznaju Islam.

Preuzeto sa: "http://bs.wikipedia.org../../../d/o/k/Dokazi_iz_Kur%E2%80%99ana_o_postojanju_d%C5%BEina_i_%C5%A1ejtana_bb26.html"

Kategorije: Kandidati za brisanje | Egzorcizam

##### Views

- Članak
- Razgovor
- Trenutna verzija

##### Pretraga